Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3603

(1) A Bizottság, a csatlakozást követő öt év folyamán, az érintett kormányokkal együtt megvizsgálja, hogy azok az új tagállamokban hatályos törvényi, rendeleti és közigazgatási rendelkezésekből eredő meglévő intézkedések, amelyek a csatlakozást követő bevezetésük esetén az ESZAK-Szerződés 67. cikkének hatálya alá tartoztak volna, az eredeti tagállamokban hatályban lévő intézkedésekkel összevetve, előidézhetnek-e súlyos torzulásokat a szén- és acélipar versenyfeltételeiben akár a közös piacon, akár az exportpiacokon. A Bizottság, a Tanáccsal folytatott konzultációt követően, az érintett kormányok számára az ilyen intézkedések kiigazítására vagy hatásaik ellensúlyozására alkalmas, általa megfelelőnek tartott bármilyen lépést javasolhat.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes